ಕನ್ಸಾಸ್/ಕಾನ್ಸಾಸ್‌‌ ನಗರವು ಆದಾಯ ತೆರಿಗೆ ಗಣನೆಗಾಗಿ 3.5%ರಿಂದ 6.45%ವರೆಗಿನ ಮೂರು ಆದಾಯಮಿತಿಗಳನ್ನು ಹೊಂದಿದೆ. ಕನ್ಸಾಸ್/ಕಾನ್ಸಾಸ್‌‌ನಲ್ಲಿನ ರಾಜ್ಯ ಮಾರಾಟ ತೆರಿಗೆಯ ದರವು 5.3%ರಷ್ಟಿದೆ. ಕನ್ಸಾಸ್/ಕಾನ್ಸಾಸ್‌‌ನಲ್ಲಿನ ಅನೇಕ ಮಹಾನಗರಗಳು ಹಾಗೂ ಕೌಂಟಿಗಳು ಹೆಚ್ಚುವರಿ ಸ್ಥಳೀಯ ಮಾರಾಟ ತೆರಿಗೆಯನ್ನು ಹೊಂದಿವೆ. ಮಾಸಿಕ ಮಾರಾಟ ತೆರಿಗೆ ಸಂಗ್ರಹಣೆಗಳು ಅಲ್ಪವಾಗಿದ್ದ 2001ರ ಆರ್ಥಿಕ ಹಿನ್ನಡೆಯ ಸಂದರ್ಭವನ್ನು ಹೊರತುಪಡಿಸಿದರೆ (ಮಾರ್ಚ್‌–ನವೆಂಬರ್‌ 2001), ಆರ್ಥಿಕತೆಯು ಬೆಳೆಯುತ್ತಿದ್ದ ಹಾಗೆ ಸಂಗ್ರಹಣೆಗಳು ಹೆಚ್ಚುತ್ತಾ ಹೋಗಿ ಎರಡಂಕಿ ದರ ಏರಿಕೆಗಳು ಸಾಧ್ಯವಾದವು. 1990ರಲ್ಲಿನ $805.3 ದಶಲಕ್ಷಕ್ಕೆ ಹೋಲಿಸಿದರೆ 2003ರಲ್ಲಿನ ಒಟ್ಟು ಮಾರಾಟ ತೆರಿಗೆ ಸಂಗ್ರಹಣೆಗಳು $1.63 ಶತಕೋಟಿಯಷ್ಟಿದ್ದವು.

1998ರ ಶಾಶ್ವತ ತೆರಿಗೆ ಇಳಿಕೆಯ ನಂತರ ನಿರೀಕ್ಷಿತ ಪ್ರಮಾಣಕ್ಕಿಂತ ಕಡಿಮೆ ತೆರಿಗೆ ಸಂಗ್ರಹಣೆಗಳಿಂದ ಹಾಗೂ ವೈಯಕ್ತಿಕ ಆದಾಯಗಳಲ್ಲಿನ ನಿಧಾನ ಬೆಳವಣಿಗೆಗಳಿಂದ ಉಂಟಾದ ಆದಾಯದಲ್ಲಿನ ಕೊರತೆಯು ರಾಜ್ಯದ ಸಾಲದ ಮಟ್ಟವು ಗಮನಾರ್ಹ ಮಟ್ಟದಲ್ಲಿ ಹೆಚ್ಚುವುದಕ್ಕೆ ಕಾರಣವಾಗಿದ್ದು, ಬಾಂಡೆಡ್‌ ಸಾಲವು 1998ರಲ್ಲಿನ $1.16 ಶತಕೋಟಿಯಿಂದ 2006ರಲ್ಲಿ $3.83 ಶತಕೋಟಿಯಾಗುವಷ್ಟರ ಮಟ್ಟಿಗೆ ಏರಿಕೆ ಕಂಡಿದೆ. 1999ರಲ್ಲಿ ಆರಂಭಿಸಲಾದ ತನ್ನ 10-ವರ್ಷಗಳ ಅವಧಿಯ ಸಮಗ್ರ ಸಾರಿಗೆವ್ಯವಸ್ಥೆ ಯೋಜನೆಯನ್ನು ರಾಜ್ಯವು ಮುಂದುವರೆಸುತ್ತಿರುವುದರಿಂದ ಸಾಲದಲ್ಲಿ ಒಂದಷ್ಟು ಏರಿಕೆಯು ನಿರೀಕ್ಷಿತವಾಗಿದೆ. ಜೂನ್‌ 2004ರ ಹಾಗೆ, ಮೂಡೀಸ್‌ ಇನ್‌ವೆಸ್ಟರ್ಸ್‌‌ ಸರ್ವೀಸ್‌ ಸಂಸ್ಥೆಯು ನಿವ್ವಳ ಒಟ್ಟಾರೆ ತೆರಿಗೆ-ಬೆಂಬಲಿತ ತಲಾ ಸಾಲದ ವಿಚಾರದಲ್ಲಿ ರಾಜ್ಯಕ್ಕೆ 14ನೇ ಸ್ಥಾನ ನೀಡಿದೆ. ವೈಯಕ್ತಿಕ ಆದಾಯವು ಶೇಕಡಾವಾರು ಪ್ರಮಾಣದಲ್ಲಿ, ಎಲ್ಲಾ ದಾಖಲಿತ ರಾಜ್ಯಗಳಿಗೆ ಹೋಲಿಸಿದರೆ 2.5%ರ ಸರಾಸರಿ ಮೌಲ್ಯಕ್ಕಿಂತ ಹೆಚ್ಚಾದ 3.8%ರಷ್ಟಿದ್ದು — 1992ರಲ್ಲಿನ 1%ಕ್ಕಿಂತ ಕಡಿಮೆ ಮೌಲ್ಯದಿಂದ ಏರಿಕೆ 
ಕಾಣುತ್ತಲಿದೆ. ಪ್ರತಿ ಆರ್ಥಿಕ ವರ್ಷದ ಕೊನೆಗೆ ವೆಚ್ಚಗಳ ಕನಿಷ್ಠ 7.5%ರಷ್ಟು ಮೊತ್ತವನ್ನು ನಗದನ್ನು ಕಾಯ್ದಿಟ್ಟ ನಿಧಿಯನ್ನಾಗಿ ಇಟ್ಟಿರಬೇಕೆಂಬುದು ಶಾಸನವಿಹಿತವಾಗಿ ಕಡ್ಡಾಯವಾಗಿದ್ದರೂ, ಶಾಸಕರು ಇದನ್ನು ತಳ್ಳಿಹಾಕುವಂತೆ ಮತ ಹಾಕಲು ಸಾಧ್ಯವಿದ್ದು, ತೀರ ಇತ್ತೀಚಿನ ಆಯವ್ಯಯ ಮಂಡನೆ/ಒಪ್ಪಂದದಲ್ಲಿ ಹಾಗೆ ಮಾಡಲಾಗಿದೆ.

ತೆರಿಗೆಗಳು
ಭೂಮೇಲ್ಮೈ ಲಕ್ಷಣ
ಕಾನೂನು ಮತ್ತು ಸರ್ಕಾರ
ಭೌಗೋಳಿಕತೆ/ಭೂವಿವರಣೆ